Kataza met sy trop herenig | Maroela Media
(Foto: Sally Silvewright/Baboon Matters/Facebook)
Kataza, die bobbejaanmannetjie wat onlangs na Tokai in die Kaapse Skiereiland verskuif is, is eindelik weer terug by sy oorspronklike trop in Kommetjie.
Kataza is vanoggend vrygelaat nadat alle vorms van kunsmatige identifikasie in Tokai verwyder is en hy deur 'n veearts ondersoek is.
Volgens Kaapse owerhede is Kataza gevang en vrygelaat in ooreenstemming met die goedgekeurde riglyne vir bobbejaanbestuur.
Kataza se strooptogrekord sal ook nie in ag geneem word in enige toekomstige besluite nie. "Dié besluit is geneem om hom 'n billike kans te gee om weer in Kommetjie aan te pas."
Die publiek word versoek om Kataza nie te steur noudat hy met sy Slangkop-trop herenig is nie, aangesien enige inmenging 'n invloed op sy bewegings kan hê.
Die trop sal gemonitor word om te verseker dat hulle uit beboude gebiede bly.
Maroela Media het vroeër berig dat Kataza na die nabygeleë gebied van Tokai verkuif is nadat hy 'n streep strooptogte gelei het. Kataza kon egter nie by die Tokai-trop aanpas nie, en het snags in die tuin van 'n plaaslike gevangenis geslaap.
Hy was later in 'n geveg betrokke met 'n mannetjiesbobbejaan van dié trop, en sou na 'n wildrehabilitasiesentrum in Limpopo gestuur word voordat die besluit geneem is om hom te herenig met sy voormalige Slangkop-trop.
Odendaalsrus: Egpaar het na plaas omgesien toe aanvallers toeslaan
Goeie nuus – baie bly vir hom dat hy weer by sy familie is.
Mense se beskawingspeil blyk uit:
1. hoe hulle DIERE behandel
2. wat hulle met hulle afval doen (vullis)
Welgedaan Kaapse owerhede en DBV!
Ek is báie bly dat hy terug by sy familie is. Die arme dier het groot emosionele trauma deurleef.
Is so bly hy is weer tuis
Hy sal weer moet baklei om dominante mannetjie te wees, as hy was. Daar sal lankal n ander mannetjie wees wat sy take oorgeneem het. Hopelik is dit nie sy doodsvonnis nie